Et billede, der indeholder Grafik, symbol, Font/skrifttype, cirkel

Indhold genereret af kunstig intelligens kan være forkert.VIDENSCENTER OM BØRNEINDDRAGELSE OG UDSATTE BØRNS LIV

Workshop - Kortlægning af tværprofessionelt samarbejde

Workshop om kortlægning af tværprofessionelt samarbejde kan anvendes til at afdække jeres nuværende inddragelsespraksis i det tværprofessionelle samarbejde, samt skabe rum for at reflektere over, hvordan jeres tværprofessionelle praksis harmonerer med jeres visioner for inddragelse af børn og unge.

Workshoppen kan eksempelvis gennemføres med deltagere på chef-, leder- og nøglemedarbejderniveau. Fagområderne på det samlede børne- og ungeområde skal være repræsenteret i workshoppen.

Workshoppen vil med udgangspunkt i nedenstående drejebog have en varighed af 1 time og 30 minutter, men det er muligt at justere tidsforbruget op og ned efter deltagerantal og ambitionsniveau.

|  |  |
| --- | --- |
| Formål | At opnå fælles forståelse for styrker og udviklingspotentiale i forhold til at inddrage børn og unge i tværprofessionel kontekst. |
| Mål | Deltagerne kan:   * Identificere opmærksomhedspunkter i forhold til inddragelse af børn og unge i tværprofessionelle sammenhænge * Omsætte opmærksomhedspunkternes betydning for eget fagområde |

|  |  |  |
| --- | --- | --- |
| **Aktivitet** | **Sådan gøres det** | **Husk** |
| **Trin 1** – 20 minutter | | |
| Hvorfor er vi her?  5 minutter | Facilitator indleder med at præsentere formålet med workshoppen. |  |
| Hvad skal vi?  15 minutter | Præsentation af centrale begreber som børnesyn, kultur og tværprofessionelt samarbejde. | Du kan finde inspiration til oplæg om:   * Børnesyn og værdier [her](https://www.sbst.dk/boern/videnscenter-om-boerneinddragelse-og-udsatte-boerns-liv/guide-til-styrket-inddragelse-af-boern-og-unge/inddragelse-og-boernesyn/faelles-boernesyn) * Kultur [her](https://www.sbst.dk/boern/videnscenter-om-boerneinddragelse-og-udsatte-boerns-liv/guide-til-styrket-inddragelse-af-boern-og-unge/ledelse-af-styrket-inddragelse/kultur) * Tværprofessionelt samarbejde [her](https://www.sbst.dk/boern/videnscenter-om-boerneinddragelse-og-udsatte-boerns-liv/guide-til-styrket-inddragelse-af-boern-og-unge/ledelse-af-styrket-inddragelse/tvaerprofessionelt-samarbejde) |
| Hvem er her?  10 minutter | Alle deltagere præsenterer egen afdeling og afdelingens opgaver, gerne med fokus på de opgaver, der involverer inddragelse af børn og unge eller understøttelse af inddragelse. | OBS på tidsstyring |
| **Trin 2** – 45 minutter | | |
| Afdækning af tværprofessionelle samarbejdsflader  15 minutter | Facilitator præsenterer øvelsens første del:  En kortlægning af alle tværprofessionelle samarbejdsflader på børne- og ungeområdet. Det kan være møder om/med børn og unge, men også situationer, hvor et fagområde sender oplysninger om et barn eller en ung til et andet fagområde, fx ved fremsendelse af underretning eller anmodning om udtalelse.  Øvelsen udføres ved, at deltagerne hver for sig eller i par skriver de samarbejdsflader, de kan komme i tanke om, ned. Derefter samles op i plenum.  Facilitator nedskriver alle eksempler på tværfaglige samarbejdsflader på postits eller papkort. Der skal nedskrives et eksempel pr. kort. | Husk at tage billede af jeres kortlægning af nuværende praksis. |

|  |  |  |
| --- | --- | --- |
| Afdækning af **nuværende praksis** for inddragelse i tværprofessionel kontekst  30 minutter | Facilitator præsenterer øvelsens anden del:  På tavle eller væg opstilles et diagram med akserne systematisk/usystematisk samt inddragelse/ikke inddragelse.    Hver nedskrevet samarbejdsflade drøftes og placeres i diagrammet ud fra en vurdering af, i hvor høj grad barnet eller den unge er inddraget i den pågældende aktivitet samt i hvor høj grad inddragelsen er systematisk (fx på baggrund af nedskrevet arbejdsgang) eller op til vurdering for den enkelte fagperson, fx:    Facilitator hjælper med at placere ”post-its” og styrer drøftelserne. Ved sammenfald eller afvigelser er det vigtigt at være undersøgende sammen på, hvorfor netop denne aktivitet er placeret, hvor den er. | |
| **Pause 10 minutter** | | |
| **Trin 3 -** 55 minutter | | |
| Next practise:  40 minutter | Facilitator præsenterer øvelsens tredje del:  I kan ud fra kortlægningen vurdere, hvor I skal rette jeres fokus hen for i højere at efterleve jeres vision for inddragelse af børn og unge i det tværprofessionelle samarbejde.  Er der nogle aktiviteter, der bør arbejdes med for at leve op til jeres vision for styrket inddragelse af børn og unge? Hvilken ændring i jeres nuværende samarbejdspraksis vil det kræve? | Husk som facilitator at styre drøftelserne med et fokus på, hvilken forandring den nye praksis vil gøre for børn og unge.  Husk at nedskrive pointer, når I flytter post its, så der indsamles data på workshoppen til jeres videre arbejde.  Hvis I ikke allerede har formuleret en vision for jeres inddragelsespraksis, så hent inspiration i [Workshop 1: Målhierarki](https://www.sbst.dk/Media/638784215553449301/Workshop1%20mlhierarki.pdf) |
| Afrunding 15 minutter | Rund workshoppen af med en forventningsafstemning af, hvem der har ansvar for at tage stilling eller udføre en aktivitet på baggrund af workshoppens drøftelser. Fx:   * Skal der nedskrives nye arbejdsgange for samarbejde? * Skal der revideres i skemaer og procedurer for tværprofessionelle samarbejdsflader? * Er der fagområder, der kræver et særligt fokus for at opnå den ønskede forandring? | Husk at nedskrive, hvem der har ansvar for den ønskede forandring. |

